Biddu i Jerusalem

Biddu (arabisk بدّو, hebraisk skrift בידו) er ein palestinsk by i Jerusalem guvernement, 6 kilometer nordaust for Jerusalem nord på Vestbreidda. I følgje Palestinsk statistisk sentralbyrå hadde byen eit folketal på 6 368 i 2006.Projected Mid -Year Population for Jerusalem guvernement by Locality 2004- 2006  Palestinsk statistisk sentralbyrå. Biddu ligg 806 til 834 meter over havet. Den israelske busetjinga Giv'on HaHadasha ligg 2 km aust for Biddu.

Historie
Bellarmino Bagatti meinte at fleire av bygningane i byen er frå 1100-talet. Sørvest for sentrum ligg ruinane av ein wali for sjeik Abu Talal, som kan ha vore ei krossfarar-kyrkje.Pringle, 1993, s.  160Pringle, 1997, s.  33

I 1838, under Det osmanske riket, skreiv den amerikanske bibelforskaren Edward Robinson om landsbyen på reisene sine i området.Robinson and Smith, 1841, vol 2, s. 133, 141Robinson and Smith, 1841, vol 3, s. 66

I mai 1863 vitja den franske oppdagaren Victor Guérin landsbyen, kalla Biddou. Han skildra staden på eit høgt platå, med kring 150 innbyggjarar. Somme av husa verka særs gamle.Guérin, 1868, s. 362 I 1883 skildra Palestine Exploration Fund i Survey of Western Palestine han som «ein landsby på ei klippe, med ein brunn i nordaust. Han er mellomstor.»Conder og Kitchener, 1883, SWP III, s. 17

I folketeljinga i 1922 hadde Biddu 252 innbyggjarar, alle muslimar.Barron, 1923, Table V||, Subdistrict of Jerusalem, s. 15 Dette auka i folketeljinga i 1931 til 399, framleis alle muslimar, i 88 hus. Mills, 1932, s. 39

I 1945 bestod folkesetnaden i Biddu av 520 arabarar og landområdet var 5 392 mål, i følgje ei offisiell landmåling.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 56 Av dette var 334 mål for plantasjar og irrigert land, 2 258 for korn,Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 102 medan 19 mål var utbygde område.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 152

Natt til 19. april 1948 vart landsbyen angripen av Palmach.Morris, Benny (1987) The birth of the Palestinian refugee problem, 1947-1949. Cambridge University Press. ISBN 0-521-33028-9. s.112. Styrkane vart leia av Yosef Tabenkin, basert i Jerusalem. Dei vart seinare Harelbrigaden i den israelske hæren. Åtaket kom frå Beit Surik, som hadde blitt erobra tidlegare den kvelden. Biddu vart bombardert frå ein Davidka etter at Palmach-sappørar gjekk inn i landsbyen og øydela husa.Allon, Yigal (1970) The Making of Israel's Army. Vallentine, Mitchell - London. ISBN 0-853-03027-8. s.194 195

Kjelder

Denne artikkelen bygger på «Biddu, Jerusalem» frå ,  den 29. september 2015. 
 oppgav desse kjeldene:


McCown, C. (1923) Moslem Shrines in Palestine. AASOR (=Annual of the American Schools of Oriental Research), 2-3, s. 47-79 Fig 7






Bakgrunnsstoff

Velkomen til Biddu

Kategori:Byar på Vestbreidda
Kategori:Jerusalem guvernement